শিবনারায়ণ চন্দরপল
শিবনারায়ণ চন্দরপল (ইংরেজি: Shivnarine Chanderpaul; জন্ম: ১৬ আগস্ট, ১৯৭৪) ক্যারিবীয় দ্বীপপুঞ্জের গায়ানার ইউনিটি ভিলেজে জন্মগ্রহণকারী সাবেক ওয়েস্ট ইন্ডিয়ান ক্রিকেটার। ওয়েস্ট ইন্ডিজের সাবেক ক্রিকেট অধিনায়ক ছিলেন তিনি। প্রথম ভারতীয় বংশোদ্ভূত ও অষ্টম ক্যারিবীয় ক্রিকেটার হিসেবে ওয়েস্ট ইন্ডিজ ক্রিকেট দলের পক্ষ হয়ে ১০০ টেস্ট খেলেন। এছাড়াও দলকে ১৪টি টেস্ট এবং ১৬টি একদিনের আন্তর্জাতিকে অধিনায়কের দায়িত্ব পালন করেন। তিনি সবচেয়ে বেশি টেস্ট (৬৮) ক্রিকেটে পরাজিত দলের হয়ে খেলেছেন যা ব্রায়ান লারা’র (৬৩) চেয়েও বেশি।